《寄兄景祺》
明代·陈裕

东风无便寄云笺，西望关河思惘然。
白发相催年半百，清颜一别路三千。
杏花门巷听春雨，杨柳楼台倚暮烟。
征雁已还巢燕至，归期何事又空传。
陈景祺有罾字韵诗，陶南村诸公共和。
陈诗云：“雨收郊外禾千顷，潮落矶头水半罾。
”南村云：“松顶云开晴放鹤，溪头潮落晚移罾。
”嘉言云：“庭前洗竹闲留锸，池上鱼钩不用罾。
”弟裕云：“黄犊远归秋雨笠，白鱼初上晚潮罾。
”诗卷藏俞彦直家。

作者简介：陈裕，字景容，陈禧二弟，明初著名诗人和书法家。松江华亭（今上海奉贤）人，洪武三十年（1397年）应诏至京师，授翰林院侍书。母亲死后回家不仕，与陶宗仪等人赋诗酬答，著有《唱和集》。